Veliki profiti Microsofta, Googlea
Microsoft prijavioje povećanje prihoda za 37 posto, a prihod Googlea se učetverostručio
Najveća svjetska kompanija za kompjuterski software Microsoft prijavila je povećanje prihoda za 37 posto. U dolarskim iznosima to znači 3 milijarde i 700 milijuna dolara, odnosno 34 centa po dionici. Ukupni promet se povećao za 9 posto i iznosio je 10 milijardi i 200 milijuna dolara. Najprofitabilnji segment poslovanja je prodaja operativnog sustava Windows za osobna računala – na promet od 3 milijarde i 30 milijuna dolara ostvaren je profit od čak dvije milijarde i 180 milijuna dolara. Microsoft fiskalnu godinu započinje 1. srpnja tako da su joj ovo rezultati poslovanja posljednjeg četvrtog kvartala. Najpopularnija internetska tražilica Google prijavljuje za drugo tromjesečje rekordni profit koji je učetverostručen. Zarada iznosi 342 milijuna i 800 tisuća dolara, odnosno 1 dolar i 19 centi po dionici u odnosu na 30 centi po dionici u istom razdoblju prošle godine. U istom kvartalu bilježi se ukupni promet od milijardu i 380 milijuna dolara, što je otprilike dvostruko u odnosu na isto razdoblje prošle godine. Jedan od paradoksa Googleova uspjeha jest u tome što on redovito premašuje očekivanja analitičara glede zarade. Međutim, iako su ovi rezultati impresivni, ulagači su – kako se - čini očekivali još više. Tako da su objavljivanja ovih rezultata, cijene dionice Googlea pale za skoro 6 posto.